CELEX: 62006CA0353
Language: hu
Date: 2008-10-14 00:00:00
Title: C-353/06. sz. ügy: A Bíróság (nagytanács) 2008. október 14-i ítélete (az Amtsgericht Flensburg [Németország] előzetes döntéshozatal iránti kérelme) – Stefan Grunkin, Dorothee Regina Paul által indított eljárás (A tagállamok területén való szabad mozgáshoz és tartózkodáshoz való jog – A vezetéknévre vonatkozó nemzetközi magánjogi szabályozás – Az alkalmazandó jog meghatározásának kizárólag az állampolgársághoz való kapcsolása – Valamely tagállam területén született, ott lakó és egy másik tagállam állampolgárságával rendelkező kiskorú gyermek – A születési és lakóhely szerinti tagállamban kapott név el nem ismerése az állampolgárság szerinti tagállamban)

6.12.2008   
            
            
               HU
            
            
               Az Európai Unió Hivatalos Lapja
            
            
               C 313/3
            
         A Bíróság (nagytanács) 2008. október 14-i ítélete (az Amtsgericht Flensburg [Németország] előzetes döntéshozatal iránti kérelme) – Stefan Grunkin, Dorothee Regina Paul által indított eljárás
   (C-353/06. sz. ügy) (1)
   
   (A tagállamok területén való szabad mozgáshoz és tartózkodáshoz való jog - A vezetéknévre vonatkozó nemzetközi magánjogi szabályozás - Az alkalmazandó jog meghatározásának kizárólag az állampolgársághoz való kapcsolása - Valamely tagállam területén született, ott lakó és egy másik tagállam állampolgárságával rendelkező kiskorú gyermek - A születési és lakóhely szerinti tagállamban kapott név el nem ismerése az állampolgárság szerinti tagállamban)
   (2008/C 313/04)
   Az eljárás nyelve: német
   A kérdést előterjesztő bíróság
   Amtsgericht Flensburg
   Fél
   Stefan Grunkin, Dorothee Regina Paul
   Leonhard Matthias Grunkin-Pau, Standesamt Niebüll részvételével.
   Tárgy
   Előzetes döntéshozatal iránti kérelem – Amtsgericht Flensburg – Az EK 12. és az EK 18. cikk értelmezése – Nemzeti kollíziós szabály, amely a névviselés kérdésében irányadó jogot kizárólag az állampolgársághoz kapcsolja – A gyermek szülei családnevéből alkotott és a gyermek születési, illetve lakóhelyének tagállamában anyakönyvezett kettős családneve elismerésének az állampolgárság szerinti tagállam általi megtagadása.
   Rendelkező rész
   Az EK 18. cikkel ellentétes az, hogy az alapeljárás körülményeihez hasonló helyzetben valamely tagállam hatóságai a nemzeti jog alkalmazásával megtagadják egy gyermek vezetéknevének olyan formában történő elismerését, ahogyan azt egy másik tagállamban, ahol a gyermek – aki szüleihez hasonlóan kizárólag az első tagállam állampolgárságával rendelkezik – született és azóta is él, meghatározták és anyakönyvezték.
   
      (1)  HL C 281., 2006.11.18.